Several Species of Small Furry Animals Gathered Together in a Cave and Grooving with a Pict

Several Species of Small Furry Animals Gathered Together in a Cave and Grooving with a Pict (ქართ: მცირე ბეწვიანი ცხოველის რამდენიმე სახეობა, რომელიც შეიკრიბა გამოქვაბულში და პიქტთან ერთად გიჟდება) — მეექვსე კომპოზიცია ინგლისური პროგრესული როკ-ჯგუფ პინკ ფლოიდის ალბომიდან Ummagumma.

ეს კომპოზიცია გრძელდება 7 წუთს და უშუალოდ შედგება სხვადასხვა ხმის მონტაჟისგან, რომელიც სხვადასხვა სიჩქარით არის დამონტაჟებული, რასაც ემატება როჯერ უოტერსის, კომპოზიციის ავტორის შოტლანდიურ დიალექტზე წარმოთქმული ფრაზები.

როჯერ უოტერსი:

ეს სინამდვილეში არაფერია, ეს უბრალოდ კონკრეტული პოეზიაა. ეს ხმები ჩემ მიერ ჩაიწერა, ყველაფერი ადამიანის ხმებს წარმოადგენს - მუსიკალური ინსტრუმენტები არ ჟღერს.

კომპოზიცია აგებულია სხვადასხვა ფირზე, რომლებიც განსხვავებული სიჩქარით ატრიალეს სხვადასხვა მიმართულებით. გამოიყენება მაგიდაზე ხელით კაკუნი და მარცხენა არხში ოდნავ შეიმჩნევა „მადლობა“. სხვა სიჩქარეზე ჟღერს უცნაური ლექსები, რომლებიც შოტლანდიური დიალექტით წარმოითქმის.

პიქტები წარმოადგენდნენ შოტლანდიის უძველეს მკვიდრებს.

სიმღერა კონცერტებზე არასოდეს წარდგენილა, თუმცა უოტერსი ასეთი მანერით, სხვადასხვა წყაროს მიხედვით, ხოლმე საუბრობდა „Embryo“-ს და „Sysyphus“-ის საკონცერტო შესრულებისას. მეორე ვერსიით, პიქტური საუბარი ჟღერდა „A Saucerful Of Secrets“-ში და „Careful With That Axe, Eugene“-ში.

 სქოლიო 

კატეგორია:პინკ ფლოიდის სიმღერები
კატეგორია:1969 წლის სიმღერები
კატეგორია:სიმღერები როჯერ უოტერსის ავტორობით